Je Možné Kombinovať Arthrotec Forte s Ozzion? Poradíme Vám o Účinkoch na Žalúdok
Dobrý deň, môže sa užívať Arthrotec forte (2 zložky liečiv) spolu s Ozzion? Alebo na ochranu žalúdka nie je vôbec nutné Ozzion užívať? Účinok oboch liečiv na žalúdok je rozdielny - nevadí ak sa užívajú spolu? Ďakujem.
Dobrý deň,
ďakujeme za Vašu otázku.
Súbežné podávanie liekov Arthrotec forte a Ozzion nie je (vzhľadom na odlišný mechanizmus pôsobenia) vylúčené. Pokiaľ je Ozzion predpísaný iba kvôli ochrane žalúdočnej sliznice, jeho podávanie nemusí byť v tomto prípade opodstatnené, väčší význam má jeho užívanie pri predpise nesteroidových protizápalových liekov, ktoré sú bez ochrannej zložky na tráviaci trakt. Keďže sa jedná o lieky viazané na lekársky predpis, v konečnom dôsledku je ich užívanie na rozhodnutí ošetrujúceho lekára, ktorý pozná Váš zdravotný stav a môže zvážiť prínos liečby a riziká z nej vyplývajúce.
Prajem pekný zvyšok dňa.
S pozdravom
PharmDr. Veronika Kiabová